CELEX: 62011CA0034
Language: et
Date: 2012-11-15 00:00:00
Title: Kohtuasi C-34/11: Euroopa Kohtu (esimene koda) 15. novembri 2012 . aasta otsus — Euroopa Komisjon versus Portugali Vabariik (Liikmesriigi kohustuste rikkumine — Saastekontroll — PM10 sisalduse piirtasemed välisõhus)

12.1.2013   
            
            
               ET
            
            
               Euroopa Liidu Teataja
            
            
               C 9/9
            
         Euroopa Kohtu (esimene koda) 15. novembri 2012. aasta otsus — Euroopa Komisjon versus Portugali Vabariik
   (Kohtuasi C-34/11) (1)
   
   (Liikmesriigi kohustuste rikkumine - Saastekontroll - PM10 sisalduse piirtasemed välisõhus)
   2013/C 9/12
   Kohtumenetluse keel: portugali
   
      Pooled
   
   
      Hageja: Euroopa Komisjon (esindajad: P. Guerra e Andrade, A. Alcover San Pedro ja S. Petrova)
   
      Kostja: Portugali Vabariik (esindajad: L. Inez Fernandes ja M. J. Lois)
   
      Ese
   
   Liikmesriigi kohustuste rikkumine — Euroopa Parlamendi ja nõukogu 21. mai 2008. aasta direktiivi 2008/50/EÜ välisõhu kvaliteedi ja Euroopa õhu puhtamaks muutmise kohta (ELT L 152, lk 1) artikli 13 rikkumine — Piir- ja häiretasemed inimeste tervise kaitseks — PM10 sisaldus välisõhus
   
      Resolutsioon
   
   
               1.
            
            
               Kuna Portugali Vabariik ei taganud, et PM10 sisalduse 24tunnine piirtase välisõhus ei ületaks aastatel 2005–2007 nõukogu 22. aprilli 1999. aasta direktiivi 1999/30/EÜ (vääveldioksiidi, lämmastikdioksiidi ning lämmastikoksiidide, tahkete osakeste ja plii piirtasemete kohta välisõhus) artikli 5 lõikes 1 määratud piirtasemeid Braga, Porto Litorali, Área Metropolitana de Lisboa Norte ja Área Metropolitana de Lisboa Suli piirkondades ja linnastutes, siis on Portugali Vabariik rikkunud sellest sättest tulenevaid kohustusi.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Jätta komisjoni ja Portugali Vabariigi kohtukulud nende endi kanda.
            
         
      (1)  ELT C 103, 2.4.2011.